**PATVIRTINTA**

**Raseinių rajono savivaldybės tarybos**

**2020 m. d.**

**sprendimu Nr. TS-**

**RASEINIŲ R. ŠILUVOS GIMNAZIJOS**

**NUOSTATAI**

**I SKYRIUS**

**BENDROSIOS NUOSTATOS**

1. Raseinių r. Šiluvos gimnazijos nuostatai (toliau – nuostatai) reglamentuoja Raseinių r. Šiluvos gimnazijos (toliau – gimnazija) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, tipą, paskirtį, mokymo kalbas ir formas, gimnazijos struktūrą, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, gimnazijos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, gimnazijos turtą, lėšas, jų naudojimo tvarką ir finansinės veiklos kontrolę, gimnazijos veiklos priežiūrą, reorganizavimo, likvidavimo ar pertvarkymo tvarką.
2. Gimnazijos oficialusis pavadinimas – Raseinių r. Šiluvos gimnazija, trumpasis pavadinimas – Šiluvos gimnazija. Gimnazija įregistruota Juridinių asmenų registre, įmonės kodas 190106552.

3. Gimnazijos istorija: 1592 m. įsteigta parapijinė mokykla. 1945 m. Šiluvos progimnazija

buvo pertvarkyta į gimnaziją. 1949 m. Šiluvos gimnazija reorganizuota į 11 klasių vidurinę mokyklą. 1949 – 2014 metais – vidurinė mokykla, nuo 2014 m. vidurinė mokykla, akreditavus programas, reorganizuota į gimnaziją.

4. Teisinė forma – biudžetinė įstaiga.

5. Priklausomybė – Savivaldybės mokykla.

6. Savininkė – Raseinių rajono savivaldybė.

7. Savininko teises ir pareigas įgyvendinanti institucija – Raseinių rajono savivaldybės taryba,

kurios kompetencija gimnazijos atžvilgiu apibrėžiama Biudžetinių įstaigų įstatyme, Vietos savivaldos įstatyme ir kituose teisės aktuose. Raseinių rajono savivaldybės taryba:

7.1. tvirtina gimnazijos nuostatus;

* 1. priima sprendimą dėl gimnazijos reorganizavimo, struktūros pertvarkos ar likvidavimo, struktūrinio padalinio steigimo ir jo veiklos nutraukimo;
  2. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;
  3. tvirtina didžiausią leistiną darbuotojų, dirbančių pagal darbo sutartis, pareigybių skaičių;
  4. tvirtina teikiamų paslaugų kainas;
  5. tvirtina biudžeto išlaidų sąmatą;

7.7. sprendžia dėl įstaigos metinės veiklos ataskaitos;

7.8. sprendžia kitus jos kompetencijai įstatymais ir šiais nuostatais priskirtus klausimus.

1. Buveinė – M. Jurgaičio a. 6, Šiluva, LT-60432, Raseinių r. sav.
2. Grupė – bendrojo ugdymo mokykla, kodas 3120.
3. Tipas – gimnazija, kodas 3125.
4. Pagrindinė paskirtis – organizuoti ir vykdyti švietimo programas ir išduoti mokiniams pasiekimus įteisinančius dokumentus.
5. Mokymo kalba – lietuvių.
6. Mokymosi formos – grupinio ir pavienio. Grupinio mokymosi forma įgyvendinama kasdieniniu ir/ar nuotoliniu ugdymo proceso organizavimo būdu, pavienio mokymosi forma įgyvendinama ugdymosi šeimoje, savarankišku, individualiu ir/ar nuotoliniu ugdymo proceso organizavimo būdu.
7. Gimnazijoje vykdomos formaliojo švietimo programos: ikimokyklinio ugdymo, priešmokyklinio ugdymo, pradinio ugdymo, pagrindinio ugdymo, vidurinio ugdymo, pradinio ugdymo individualizuota, pagrindinio ugdymo individualizuota, pritaikytos pradinio, pagrindinio ir vidurinio ugdymo, neformaliojo vaikų švietimo programos.
8. Gimnazija yra juridinis asmuo, veikiantis kaip biudžetinė įstaiga, galintis turėti struktūrinį padalinį, turintis antspaudą su savo pavadinimu ir Savivaldybės herbu, atsiskaitomąją ir kitas sąskaitas Lietuvos Respublikos įregistruotuose bankuose, atributiką, numatyta tvarka įgytą paramos gavėjo statusą ir galintis gauti paramą, savo veiklą grindžiantis Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo, mokslo ir sporto ministro įsakymais, Raseinių rajono savivaldybės tarybos sprendimais, Raseinių rajono savivaldybės mero potvarkiais, Raseinių rajono savivaldybės administracijos direktoriaus įsakymais, savivaldos institucijų nutarimais, kitais teisės aktais ir šiais nuostatais.

**II SKYRIUS**

**GIMNAZIJOS VEIKLOS SRITYS IR RŪŠYS, TIKSLAI, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

1. Gimnazijos veiklos sritis – švietimas, kodas 85.

17. Gimnazijos švietimo veiklos rūšys pagal Ekonominės veiklos rūšių klasifikatorių (EVRK

2 red.), patvirtintą Statistikos departamento prie Lietuvos Respublikos Vyriausybės generalinio direktoriaus įsakymu:

17.1. pagrindinė veiklos rūšis – bendrasis vidurinis ugdymas, kodas 85.31.20;

17.2. kitos švietimo veiklos rūšys:

17.2.1. ikimokyklinis ugdymas, kodas 85.10.10;

17.2.2. priešmokyklinis ugdymas, kodas 85.10.20;

17.2.3. pradinis ugdymas, kodas 85.20;

17.2.4. pagrindinis ugdymas, kodas 85.31.10;

* + 1. sportinis ir rekreacinis švietimas, kodas 85.51;
    2. kultūrinis švietimas, kodas 85.52;
    3. kitas, niekur nepriskirtas švietimas, kodas 85.59;
    4. švietimui būdingų paslaugų veikla, kodas 85.60;
  1. kitos ne švietimo veiklos rūšys:
     1. nuosavo arba nuomojamo turto nuoma ir eksploatavimas, kodas 68.20;
     2. vaikų dienos priežiūros veikla, kodas 88.91;
     3. bibliotekų ir archyvų veikla, kodas 91.01;
     4. muziejų veikla, kodas 91.02;

17.3.5. sporto klubų veikla, kodas 93.12;

17.3.6. maitinimo paslaugų teikimas, kodas 56.29;

* + 1. kitas niekur nepriskirtas keleivinis sausumos transportas, kodas 49.39;

17.3.8. kita, niekur nepriskiriama, asmenų aptarnavimo veikla, kodas 88.99.

1. Gimnazijos veiklos tikslas – teikti ikimokyklinį, priešmokyklinį, pradinį, pagrindinį ir vidurinį ugdymą, plėtoti dvasines, intelektines ir fizines asmens galias, bendrąsias ir esmines dalykines kompetencijas, būtinas tolesniam mokymuisi, profesinei karjerai ir savarankiškam gyvenimui, dalyvavimui krašto pilietiniame, kultūriniame ir socialiniame gyvenime.
2. Gimnazijos veiklos uždaviniai:
   1. teikti kokybišką ikimokyklinį, priešmokyklinį, pradinį, pagrindinį, vidurinį išsilavinimą ir neformaliojo vaikų švietimo programų vykdymą;
   2. atskleisti ir plėtoti kūrybines mokinių galias, ugdyti meninę ir estetinę kompetencijas, puoselėti mokinių iniciatyvą, savarankiškumą, formuoti nuostatą ir gebėjimą mokytis visą gyvenimą;
   3. teikti ugdytiniams, mokytojams, tėvams (globėjams, rūpintojams) reikiamą švietimo ir informacinę pagalbą:
   4. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;
   5. ugdyti bendravimo, bendradarbiavimo ir komandinio darbo įgūdžius, kompetenciją, būtiną darniam sugyvenimui įvairių socialinių kultūrinių tradicijų visuomenėje.
3. Gimnazija atlieka šias funkcijas:
   1. vadovaudamasi švietimo, mokslo ir sporto ministro tvirtinamomis bendrosiomis programomis, atsižvelgdama į konkrečius mokinių ugdymo (-si) poreikius ir interesus, švietimo stebėsenos, mokinių pasiekimų ir pažangos vertinimo ugdymo procese rezultatus, gimnazijos veiklos įsivertinimo ir išorinio vertinimo duomenis, konkretina ir individualizuoja ugdymo turinį, užtikrina ugdymo planų įgyvendinimą;
   2. rengia formaliojo švietimo programas papildančius ir mokinių saviraiškos poreikius tenkinančius šių programų modulius ir neformaliojo vaikų švietimo programas;
   3. vykdo ikimokyklinio, priešmokyklinio, pradinio, pagrindinio, vidurinio ugdymo programas, neformaliojo vaikų švietimo programas;
   4. vykdo pagrindinio ugdymo pasiekimų patikrinimą, brandos egzaminus, kitus mokinių pasiekimų patikrinimus švietimo, mokslo ir sporto ministro nustatyta tvarka;
   5. sudaro palankias sąlygas veikti mokinių organizacijoms, skatinančioms mokinių dorovinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;
   6. teikia informacinę, psichologinę, socialinę pedagoginę, specialiąją pedagoginę, specialiąją pagalbą, vykdo profesinį informavimą bei konsultavimą ir taiko minimalios priežiūros priemones teisės aktuose numatyta tvarka;
   7. atlieka mokinio specialiųjų ugdymosi poreikių pirminį įvertinimą, skiria specialųjį ugdymą teisės aktų nustatyta tvarka ir organizuoja mokinių, turinčių specialiųjų ugdymosi poreikių, ugdymą švietimo ir mokslo ministro nustatyta tvarka;
   8. sudaro sąlygas kiekvienam vaikui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje žalingų įpročių (rūkymo, alkoholio vartojimo ir narkomanijos, smurto ir patyčių) prevenciją;
   9. organizuoja tėvų (globėjų, rūpintojų) pageidavimu jų mokamas papildomas paslaugas (klubus, būrelius, stovyklas, ekskursijas, pailgintos mokymosi dienos grupes ir kita) teisės aktų nustatyta tvarka;
   10. sudaro sąlygas profesiniam darbuotojų tobulėjimui;
   11. užtikrina higienos normų, teisės aktų reikalavimus atitinkančią sveiką, saugią ugdymo ir darbo aplinką;
   12. rengia švietimo, kultūros, sporto, socialinius projektus, ieško rėmėjų projektams įgyvendinti, vykdo reikalingus tyrimus;
   13. kuria ugdymo turinio reikalavimams įgyvendinti reikiamą materialinę bazę, vadovaudamasi švietimo, mokslo ir sporto ministro patvirtintais Švietimo aprūpinimo standartais;
   14. organizuoja ugdytinių maitinimą gimnazijoje;
   15. vykdo gimnazijos veiklos kokybės įsivertinimą;
   16. organizuoja ugdytinių vežimą į gimnaziją ir iš jos į namus teisės aktų nustatyta tvarka;
   17. viešai skelbia informaciją apie gimnazijos veiklą teisės aktų nustatyta tvarka gimnazijos interneto svetainėje, spaudoje ir kt.;
   18. sudaro galimybę mokiniams naudotis gimnazijos biblioteka;
   19. atlieka kitas įstatymų ir kitų teisės aktų numatytas funkcijas.
4. Gimnazija teisės aktų nustatyta tvarka išduoda mokymosi pasiekimus ir išsilavinimą įteisinančius dokumentus Lietuvos Respublikos švietimo, mokslo ir sporto ministro nustatyta tvarka.

**III SKYRIUS**

**GIMNAZIJOS TEISĖS IR PAREIGOS**

1. Gimnazija, įgyvendindama jai pavestus tikslus ir uždavinius, atlikdama jai priskirtas funkcijas, turi teisę:
   1. parinkti ugdymo (-si) ir mokymo metodus, mokymosi veiklos būdus;
   2. kurti naujus ugdymo(-si), mokymo ir mokymosi modelius, užtikrinančius kokybišką išsilavinimą;
   3. sudaryti mokymo(-si) sutartis, kitas sutartis, susitarimus;
   4. bendradarbiauti su savo veiklai įtakos turinčiais fiziniais ir juridiniais asmenimis;
   5. teisės aktų nustatyta tvarka jungtis į asociacijas bei organizacijas, dalyvauti jų veikloje;
   6. inicijuoti, vykdyti ir dalyvauti šalies bei tarptautiniuose švietimo projektuose;
   7. gauti paramą Lietuvos Respublikos įstatymų nustatyta tvarka;
   8. teikti švietimo ir papildomas paslaugas pagal Savivaldybės tarybos patvirtintus teisės aktus;
   9. naudotis kitomis teisės aktų suteiktomis teisėmis.
2. Gimnazija, siekdama numatyto tikslo ir įgyvendindama jai pavestus uždavinius, privalo kokybiškai atlikti jai paskirtas funkcijas, teikti kokybiškas paslaugas, sudaryti mokiniams higienos normas atitinkančias ugdymosi sąlygas.

**IV SKYRIUS**

**GIMNAZIJOS VEIKLOS ORGANIZAVIMAS IR VALDYMAS**

1. Gimnazijos veikla organizuojama pagal gimnazijos direktoriaus patvirtintą:
   1. strateginį veiklos planą, kuriam yra pritarę gimnazijos taryba ir Raseinių rajono savivaldybės vykdomoji institucija ar jos įgaliotas asmuo;
   2. metinį veiklos planą, kuriam yra pritarusi gimnazijos taryba;
   3. ugdymo planą, kuriam yra pritarusi gimnazijos taryba ir yra suderinta su Savivaldybės vykdomąja institucija ar jos įgaliotu asmeniu.
2. Gimnazijai vadovauja direktorius, kurį viešo konkurso būdu į pareigas skiria penkeriems metams ir iš jų atleidžia Raseinių rajono savivaldybės meras teisės aktų nustatyta tvarka. Gimnazijos direktoriumi gali būti tik nepriekaištingos reputacijos asmuo.
3. Direktorius tiesiogiai pavaldus Raseinių rajono savivaldybės merui, veiklos ataskaitas teikia teisės aktų nustatyta tvarka.

27. Gimnazijos direktoriui sergant, išvykus į komandiruotę, atostogų metu jo funkcijas atlieka direktoriaus pavaduotojas ugdymui, o nesant pavaduotojo ugdymui – kitas Raseinių rajono savivaldybės mero potvarkiu paskirtas asmuo.

28. Gimnazijos direktoriaus funkcijos:

28.1. vadovauja gimnazijos strateginio plano, metinių veiklos planų, švietimo programų rengimui, rekomendacijų dėl smurto prevencijos įgyvendinimo gimnazijoje priemonių įgyvendinimui, juos tvirtina, vadovauja jų vykdymui;

28.2. tvirtina gimnazijos etatinių darbuotojų pareigybių sąrašą ir etatų skaičių, neviršydamas nustatyto didžiausio leistino pareigybių skaičiaus ir įstaigai skirtų asignavimų;

28.3. teisės aktų nustatyta tvarka priima į darbą ir iš jo atleidžia direktoriaus pavaduotojus, mokytojus, kitus ugdymo procese dalyvaujančius asmenis ir aptarnaujantį personalą, nustato jų veiklų sritis ir metines užduotis, darbo užmokestį, atlieka kasmetinį jų veiklos vertinimą, tvirtina darbuotojų pareigybių aprašymus, skatina juos, skiria jiems drausmines nuobaudas, atlieka kitas su darbo santykiais susijusias funkcijas teisės aktų nustatyta tvarka;

28.4. priima mokinius į gimnaziją savininko teises ir pareigas įgyvendinančios institucijos nustatyta tvarka, sudaro su tėvais (globėjais, rūpintojais) ir mokiniais mokymo sutartis;

28.5. rūpinasi materialiniais, intelektiniais, finansiniais ir informaciniais ištekliais, užtikrina racionalų ir taupų lėšų bei turto naudojimą, veiksmingą gimnazijos vidaus kontrolės sistemos sukūrimą, jos veikimą ir tobulinimą;

28.6. plėtoja ryšius su gimnazijos veikla susijusiomis institucijomis, sveikatos, teisėsaugos, vaikų teisių, socialinės paramos, įdarbinimo ir kitomis įstaigomis, įvairių tipų mokyklomis, vietos bendruomenės savivalda, bažnyčia, rūpinasi tarptautiniais ryšiais;

28.7. rūpinasi palankaus darbo ir ugdymosi mikroklimato kūrimu, puoselėja demokratiškus gimnazijos bendruomenės santykius;

28.8. atstovauja gimnazijai kitose institucijose;

28.9. viešai skelbia informaciją apie gimnazijos veiklą Lietuvos Respublikos švietimo, mokslo ir sporto ministro nustatyta tvarka;

28.10. kiekvienais metais teikia gimnazijos bendruomenei ir gimnazijos tarybai svarstyti bei viešai paskelbia savo metų veiklos ataskaitą, kurios reikalavimus nustato Lietuvos Respublikos švietimo, mokslo ir sporto ministras;

28.11. atlieka kitas funkcijas, nustatytas gimnazijos nuostatuose ir gimnazijos direktoriaus pareigybės aprašyme.

29. Direktorius atsako už:

29.1.Lietuvos Respublikos įstatymų ir kitų teisės aktų laikymąsi gimnazijoje, demokratinį gimnazijos valdymą, bendruomenės narių informavimą, tinkamą funkcijų atlikimą, gimnazijos tikslų ir uždavinių įgyvendinimą, gimnazijos veiklą ir jos rezultatus;

29.2. Pedagogų etikos kodekso reikalavimų laikymąsi, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką, gimnazijos pedagoginio ir nepedagoginio personalo profesinį tobulėjimą;

29.3. savininko teises ir pareigas įgyvendinančios institucijos sprendimuose, mero potvarkiuose ir kituose teisės aktuose, direktoriaus pareigybės aprašyme nustatytų funkcijų vykdymą, gimnazijos savivaldos sprendimų įteisinimą ir vykdymo priežiūrą.

**V SKYRIUS**

**GIMNAZIJOS SAVIVALDA**

30. Gimnazijoje veikia šios savivaldos institucijos: gimnazijos taryba, mokytojų taryba, metodinė taryba, tėvų komitetas ir mokinių taryba.

1. Gimnazijos taryba (toliau – taryba) yra aukščiausia gimnazijos savivaldos institucija, atstovaujanti mokiniams, mokytojams, tėvams (globėjams, rūpintojams), telkianti mokinių, mokytojų, tėvų (globėjų, rūpintojų) kitų gimnazijos bendruomenės narių atstovus svarbiausiems gimnazijos veiklos sričių klausimams aptarti, kolegialiai nagrinėti ir spręsti.
2. Taryba sudaroma iš devynių narių: trijų mokinių tėvų (globėjų, rūpintojų), trijų mokytojų, trijų I - III gimnazijos klasių mokinių. Tarybos nariai renkami atviru balsavimu: tėvų atstovai – visuotiniame mokinių tėvų susirinkime, mokytojų atstovai – mokytojų tarybos posėdyje, mokinių atstovai – mokinių tarybos posėdyje. Gimnazijos tarybos nariu gali būti nepriekaištingos reputacijos asmuo, turintis žinių ir gebėjimų, padedančių siekti gimnazijos strateginių tikslų ir įgyvendinti švietimo įstaigos misiją. Gimnazijos tarybos nariu negali būti Seimo, Vyriausybės, Savivaldybės tarybos nariai, politikai, politinio (asmeninio) pasitikėjimo valstybės tarnautojai.
3. Tarybos posėdžiai kviečiami ne rečiau kaip tris kartus per metus. Prireikus gali būti sušaukiamas neeilinis tarybos posėdis. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų narių balsų dauguma. Direktorius, socialiniai partneriai, bendruomenės nariai gimnazijos tarybos posėdžiuose gali dalyvauti kviestinio nario teisėmis. Gimnazijos tarybos nutarimai įteisinami direktoriaus įsakymu.
4. Tarybai vadovauja pirmininkas, išrinktas atviru balsavimu tarybos posėdyje. Gimnazijos taryba:
   1. teikia siūlymus dėl gimnazijos strateginių tikslų, uždavinių ir jų įgyvendinimo priemonių;
   2. pritaria strateginiam planui, metiniam veiklos planui, ugdymo planui, darbo bei vidaus tvarkos taisyklėms, metinei veiklos ataskaitai ir kitiems veiklą reglamentuojantiems dokumentams, teikiamiems gimnazijos direktoriaus;
   3. teikia siūlymus direktoriui dėl gimnazijos nuostatų pakeitimo ar papildymo, vidaus struktūros tobulinimo;
   4. teikia siūlymus dėl finansinės veiklos tobulinimo;
   5. kiekvienais metais įvertina gimnazijos direktoriaus metų veiklos ataskaitą ir gimnazijos bendruomenės narių siūlymus, priima sprendimą dėl gimnazijos direktoriaus metų veiklos įvertinimo ir pateikia jį gimnazijos savininko teises ir pareigas įgyvendinančiai institucijai Lietuvos Respublikos švietimo, mokslo ir sporto ministro nustatyta tvarka;
   6. teikia siūlymus Raseinių rajono savivaldybės tarybai dėl gimnazijos materialinio aprūpinimo, veiklos tobulinimo;
   7. aptaria mokytojų tarybos, metodinės tarybos, mokinių tarybos ir tėvų komiteto bei gimnazijos bendruomenės narių iniciatyvas, teikia siūlymus direktoriui dėl jų įgyvendinimo;
   8. teikia siūlymus dėl darbo organizavimo tobulinimo, saugių ugdymo ir darbo sąlygų sudarymo, talkina formuojant materialinius, finansinius ir intelektinius išteklius;
   9. svarsto gimnazijos direktoriaus teikiamus klausimus.
5. Gimnazijos taryba už savo veiklą vieną kartą per metus atsiskaito gimnazijos bendruomenei.
6. Mokytojų taryba – nuolat veikianti gimnazijos savivaldos institucija mokytojų profesiniams ir bendriesiems ugdymo klausimams spręsti. Ją sudaro direktorius, direktoriaus pavaduotojai ugdymui, visi gimnazijoje dirbantys mokytojai, švietimo pagalbą teikiantys specialistai, bibliotekininkai, kiti tiesiogiai ugdymo procese dalyvaujantys asmenys.
7. Mokytojų tarybai vadovauja gimnazijos direktorius, jei jo nėra gimnazijoje – gimnazijos direktoriaus pavaduotojas ugdymui.
8. Mokytojų tarybos posėdžius šaukia gimnazijos direktorius ne rečiau kaip tris kartus per mokslo metus, būtinai prasidedant ir baigiantis mokslo metams. Prireikus gali būti šaukiamas ir neeilinis mokytojų tarybos posėdis. Neeilinio posėdžio sušaukimo teisę turi direktorius arba ne mažiau kaip vienas trečdalis mokytojų tarybos narių.
9. Mokytojų tarybos posėdžiai planuojami metams, posėdžių protokolus rašo mokytojų tarybos sekretorius, kuris išrenkamas vieneriems mokslo metams.
10. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių. Nutarimai priimami posėdyje dalyvavusių narių balsų dauguma. Jei balsai pasiskirsto po lygiai, sprendžiamasis balsas priklauso mokytojų tarybos pirmininkui.
11. Mokytojų taryba inicijuoja ugdymo organizavimo kaitos procesus, formuoja ir koreguoja veiklos tikslus ir uždavinius, analizuoja ugdymo(-si) proceso sėkmingumą, aptaria mokinių lankomumą ir nelankymo priežastis, pedagoginės veiklos tobulinimo klausimus, neformaliojo vaikų švietimo organizavimą ir teikia siūlymus jo tobulinimui, analizuoja ir vertina ugdomosios veiklos rezultatus, svarsto ir priima nutarimus gimnazijos direktoriaus ar atskirų mokytojų tarybos narių teikiamais klausimais.
12. Metodinė taryba – mokytojų tarybos išrinkta mokytojų grupė, organizuojanti metodinę veiklą ir koordinuojanti metodinių grupių veiklą gimnazijoje.
13. Metodinę tarybą sudaro metodinių grupių pirmininkai ir vienas direktoriaus pavaduotojas ugdymui. Metodinės tarybos kompetencija ir veiklos organizavimo tvarka nustatoma direktoriaus patvirtintame metodinės tarybos darbo reglamente.
14. Metodinė taryba:
    1. kartu su direktoriumi nustato mokytojų metodinės veiklos prioritetus;
    2. koordinuoja gimnazijoje veikiančių metodinių grupių veiklą siekiant ugdymo dermės, tęstinumo ir kokybės;
    3. aptaria mokytojų kvalifikacijos tobulinimo poreikius, susitaria dėl prioritetų;
    4. inicijuoja mokytojų bendradarbiavimą ir gerosios patirties sklaidą, ryšius su mokytojų asociacijomis ir švietimo pagalbos įstaigomis;
    5. kartu su gimnazijos vadovais nagrinėja ir planuoja ugdymo turinį, ugdymo proceso aprūpinimą, ugdymo kokybę ir ugdymo naujovių diegimą;
    6. vertina mokytojų metodinius darbus ir mokytojų praktinę veiklą;
    7. teikia pasiūlymus metodinėms grupėms, direktoriui.
15. Mokytojų metodinės grupės nariai yra kelių mokomųjų dalykų mokytojai, kuriems vadovauja grupės narių išrinktas pirmininkas.
16. Metodinė grupė:
    1. derina ugdymo srities, dalyko turinio planavimą, mokymo organizavimą ir vertinimą;
    2. aptaria naujus dokumentus ir metodines naujoves;
    3. susitaria dėl ilgalaikių ir trumpalaikių mokomųjų dalykų planų rengimo principų ir tvarkos;
    4. suderina vadovėlių ir mokymo priemonių pasirinkimą, aptaria jų naudojimo veiksmingumą;
    5. aptaria gimnazistų mokymosi poreikius, susitaria dėl gabiųjų ir mokinių, turinčių specialiųjų ugdymosi poreikių, individualizuoto ugdymo;
    6. tariasi dėl mokomųjų ir pasirenkamųjų dalykų bei jų modulių pasiūlos, tarpdalykinės integracijos;
    7. nagrinėja ugdymo sėkmingumą ir gimnazistų pasiekimus.
17. Mokinių taryba – nuolat veikianti mokinių savivaldos institucija. Mokinių tarybos nariai yra 5 – 8, I – IV gimnazijos klasių deleguoti atstovai (1 atstovas iš kiekvienos klasės). Mokinių tarybai vadovauja mokinių prezidentas, renkamas visuotiniu slaptu mokinių balsavimu balsų dauguma vieneriems metams.
18. Mokinių taryba:
    1. atsižvelgdama į gimnazijos strateginius ir metinės veiklos tikslus, planuoja savo veiklą vieneriems mokslo metams;
    2. pagal kompetenciją inicijuoja ir koordinuoja mokinių laisvalaikio, kultūrinės pažintinės, socialinės ir pilietiškumą ugdančios veiklos organizavimą;
    3. formuoja teigiamą gimnazijos įvaizdį visuomenėje, atstovauja jai įvairiuose renginiuose;
    4. atstovauja visoms mokinių interesų grupėms, išreiškia ir gina jų interesus bei teises;
    5. inicijuoja ir padeda organizuoti renginius, akcijas, vykdyti prevencines programas;
    6. dalyvauja rengiant gimnazijos veiklą reglamentuojančius dokumentus, svarsto gimnazijos direktoriaus teikiamus klausimus.
19. Tėvų komitetas – mokinių tėvų savivaldos institucija, kurią sudaro 1-8, I-IV gimnazijos klasių mokinių, ikimokyklinio ir priešmokyklinio ugdymo grupės vaikų tėvų (globėjų, rūpintojų) atstovai (1 atstovas iš kiekvienos klasės). Tėvų komitetas savo veiklą grindžia Lietuvos Respublikos švietimo įstatymu, gimnazijos bei tėvų komiteto nuostatais.
20. Tėvų komitetas:
    1. dalyvauja tobulinant ugdymo proceso organizavimą;
    2. telkia tėvus gimnazijos veiklos efektyvinimui, inicijuoja šeimų ir gimnazijos bendravimą ir bendradarbiavimą.
21. Mokinių ugdymo organizavimo, elgesio, lankomumo, saugumo užtikrinimo ir kitais mokinių tėvams (globėjams, rūpintojams) aktualiais klausimais direktorius gali organizuoti klasių mokinių tėvų (globėjų, rūpintojų) ar savivaldos institucijų vadovų pasitarimus.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR KVALIFIKACIJA**

1. Darbuotojai į darbą gimnazijoje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.
2. Gimnazijos darbuotojams už darbą mokama Lietuvos Respublikos įstatymų, kitų teisės aktų nustatyta tvarka.
3. Mokytojų darbo krūvis nustatomas iki kiekvienų mokslo metų pradžios, atsižvelgiant į ugdymo planą, neformaliojo švietimo parengtas ir mokinių pasirinktas programas, skiriamus papildomus darbus ir turimus asignavimus.
4. Esant darbo užmokesčio ekonomijai darbuotojams gali būti skiriamos premijos, vadovaujantis teisės aktais ir gimnazijoje patvirtintomis darbuotojų darbo tvarkos taisyklėmis.
5. Už papildomų darbų, kurie nenumatyti pareigybės aprašyme, atlikimą, direktorius įsakymu gali paskirti vienkartinę priemoką arba priemoką tam tikram laikotarpiui, bet ne ilgiau kaip iki kalendorinių metų pabaigos.
6. Gimnazijos direktorius, pavaduotojai, mokytojai ir pagalbos mokiniui specialistai kvalifikaciją tobulina Lietuvos Respublikos įstatymų, Lietuvos Respublikos Vyriausybės nutarimų, Lietuvos Respublikos švietimo, mokslo ir sporto ministro nustatyta tvarka.

**VII SKYRIUS**

**GIMNAZIJOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR GIMNAZIJOS VEIKLOS PRIEŽIŪRA**

1. Gimnazija patikėjimo teise valdo, naudoja ir disponuoja Raseinių rajono savivaldybės perduotą turtą įstatymų ir savininko teises ir pareigas įgyvendinančios institucijos nustatyta tvarka.
2. Gimnazijos lėšų šaltiniai:
   1. valstybės biudžeto specialiosios tikslinės dotacijos;
   2. Savivaldybės biudžeto lėšos;
   3. Europos Sąjungos lėšos;
   4. specialiosios lėšos už teikiamas paslaugas;
   5. fondų, organizacijų, juridinių ir fizinių asmenų dovanos, paramos ar kitais teisėtais būdais perduotos lėšos, tikslinės paskirties lėšos pagal pavedimus;
   6. kitos teisėtu būdu įgytos lėšos.
3. Kiekvieniems biudžetiniams metams parengiama biudžeto sąmatos programa vadovaujantis savininko teises ir pareigas įgyvendinančios institucijos nustatyta tvarka.
4. Gimnazijos lėšos naudojamos teisės aktų nustatyta tvarka.
5. Gimnazija buhalterinę apskaitą organizuoja ir finansinę atskaitomybę tvarko teisės aktų nustatyta tvarka.
6. Finansinių ir biudžeto ataskaitų rinkinius sutartiniais pagrindais sudaro Raseinių rajono savivaldybės administracijos Įstaigų centralizuotos buhalterinės apskaitos skyrius. Rinkiniai teikiami Lietuvos Respublikos buhalterinės apskaitos įstatymo, Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka.
7. Gimnazijos finansinė veikla kontroliuojama teisės aktų nustatyta tvarka: išankstinė finansinė kontrolė atliekama pagal gimnazijos direktoriaus patvirtintą apskaitos politiką, vidaus auditą atlieka Raseinių rajono savivaldybės administracijos Centralizuoto vidaus audito skyrius, veiklos ir finansinį auditą atlieka Raseinių rajono savivaldybės Kontrolės ir audito tarnyba, valstybinį auditą atlieka Lietuvos Respublikos valstybės kontrolė.
8. Gimnazijos veiklos priežiūrą vykdo Savivaldybės vykdomoji institucija, Lietuvos Respublikos švietimo, mokslo ir sporto ministerija, veiklos kokybės išorinį vertinimą atlieka Nacionalinė švietimo agentūra.

**VIII SKYRIUS**

**BAIGIAMOSIOS NUOSTATOS**

1. Gimnazija turi teisės aktų nustatytus reikalavimus atitinkančią interneto svetainę [www.siluvosgimnazija.lt](http://www.siluvosgimnazija.lt), kurioje viešai skelbia informaciją apie savo veiklą. Svetainėje yra viešai skelbiama informacija apie gimnazijos veiklą. Pranešimai, kuriuos pagal šiuos nuostatus ar Lietuvos Respublikos teisės aktus reikia paskelbti viešai, skelbiami gimnazijos internetinėje svetainėje, prireikus, teisės aktų nustatyta tvarka, Savivaldybės internetinėje svetainėje ar/ ir rajono spaudoje.
2. Gimnazijos nuostatai keičiami ir papildomi Raseinių rajono savivaldybės tarybos sprendimu. Keitimas inicijuojamas direktoriaus arba gimnazijos tarybos iniciatyva.
3. Gimnazija reorganizuojama, likviduojama ar pertvarkoma teisės aktų nustatyta tvarka. Sprendimas dėl gimnazijos reorganizavimo, likvidavimo, pertvarkymo skelbiamas vietos spaudoje, Savivaldybės ir gimnazijos interneto svetainėse teisės aktų nustatyta tvarka.
4. Pasikeitus teisės aktams, reglamentuojantiems šiuose nuostatuose išdėstytus klausimus, prieštaravimai sprendžiami taikant teisės aktų nuostatas.
5. Savivaldybės taryba vykdo teisės aktuose gimnazijos savininko teises ir pareigas įgyvendinančiai institucijai paskirtas funkcijas. Jei Lietuvos Respublikos norminiai teisės aktai ar Raseinių rajono savivaldybės tarybos priimti teisės aktai nustato, kad atskiras Savivaldybės tarybos kompetencijos funkcijas gali vykdyti Savivaldybės administracijos direktorius, jis tai vykdo be atskiro šių nuostatų pakeitimo.

\_\_\_\_\_\_\_\_\_\_\_\_\_\_\_\_

PRITARTA

Raseinių r. Šiluvos gimnazijos

tarybos 2020 m. gegužės 25 d. posėdžio

nutarimu (protokolo Nr. 6)